Raġel ta' nazzjonalità barranija weġġa' ħafif wara li kien involut fi ġlieda fiż-żona tal-port tal-Imġarr Għawdex. Kelliem għall-Pulizija kkonferma ma' Newsbook.com.mt li fuq il-post kellhom jissejjħu l-Pulizija għall-ħabta tas-siegħa ta' dalgħodu u b'rabta mal-każ se jkunu qed jitressqu l-Qorti żewġt irġiel, Malti li kien involut fil-ġlieda u r-raġel barrani li mal-Pulizija qal li twaddab fil-baħar. Newsbook.com.mt hu infurmat li fil-ġlieda kien hemm aktar persuni involuti u li allegatament bdew isawtu lir-raġel ta' nazzjonalità barranija. Persuni li kienu fuq il-post qalu li r-raġel hu Somalu u li waqt li bdew isawtuh beda jipprova jqum u jistaqsi għalfejn qed jagħmlulu hekk. Jirriżulta li f'ħin minnhom raġel ta' daqqa ta' ponn lis-Somalu bil-konsegwenza li spiċċa fil-baħar. Nies fuq il-post mill-ewwel ċemplu lill-Pulizija biex jintervjenu. F'post fuq Facebok, persuna li rat dan kollu quddiema, qal li hu lest ikun fost dawk il-persuni li jitilgħu jixhdu l-Qorti biex issir ġustizzja filwaqt li appella biex din it-tip ta' kattiverja tieqaf. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60f51526cd416_rand.td-a-rec-img{text-align:left}.td_uid_3_60f51526cd416_rand.td-a-rec-img img{margin:0 auto 0 0}